**МЕТОДИКА И КРИТЕРИИ ЗА ОЦЕНКА НА ОФЕРТИТЕ**

в обществена поръчка с предмет:

**„Провеждане на задължителни периодични профилактични прегледи на служителите в Министерство на земеделието и храните“**

**Критерият за оценка на офертите е „Икономически най-изгодна оферта”**, където класирането на допуснатите до участие оферти се извършва на база получената от всяка оферта **„Комплексна оценка”** - **(КО)**, като сума от индивидуалните оценки по предварително определените показатели. За всеки предварително определен показател, възложителят определя максимално възможния брой точки и относителната му тежест.

Отделните показатели и съответните им относителни тегла в комплексната оценка, са както следва:

|  |  |  |  |
| --- | --- | --- | --- |
| **Показател - П**  (наименование) | **Относително тегло** | **Максимално възможен брой точки** | **Символно обозначение**  (точките по показателя) |
| **1** | **2** | **3** | **4** |
| 1. Предложена цена – **П1** | 45% (0,45) | 100 | **Тц** |
| 2. Техническо предложение – **П2** | 55% (0,55) | 100 | **Тт.о.** |

***Указания за определяне на оценката по всеки показател:***

Показател 1 – „Предложена цена”, с максимален брой точки – 100 и относително тегло в комплексната оценка – 0,45.

Максималният брой точки получава офертата с предложена най-ниска цена – 100 точки. Точките на останалите участници се определят в съотношение към най-ниската предложена цена по следната формула:

Сmin

**Тц** = 100 х -----------------, където:

Cn

* „100” е максималните точки по показателя;
* „Cmin” е най-ниската предложена цена;
* „Cn ”е цената на n-я участник.

Точките по първия показател на n-я участник се получават по следната формула:

**П1** **= Тц х 0,45**, където:

* „0,45” е относителното тегло на показателя.

Показател 2 – “Техническо предложение”, с максимален брой точки – 100 и относително тегло - 0,55.

Максималният брой точки получава офертата/те, която/които е с предложени най-добри условия по отношение на техническото предложение. Точките по показателя за всяка оферта се изчисляват, като сума от точките посочени в таблица № 2.

Таблица № 2 за показател П2

|  |  |
| --- | --- |
| **Параметри на показател „Техническо предложение” – Тт.о.** | **Точки** |
| **Методология за изпълнение на поръчката** | **100** |
| В представената методология са налице всички от следните обстоятелства:   * Идентифицирани са рисковете за изпълнение на поръчката, като те са обосновани и са предложени начини за тяхното преодоляване; * Обосновано е мнение по отношение на целите и очакваните резултати от изпълнението на поръчката, като те са обвързани с общата и специфичните цели на поръчката; * Представен е подходът за изпълнение на поръчката, както и ключовите моменти, свързани с нейната реализация; * Описани са дейностите и под-дейностите, които ще бъдат извършени във връзка с изпълнението на поръчката; * Описана е организацията на работата по време на извършването на медицинските прегледи; * Описани са резултатите от изпълнението на поръчката; * Представен е индикативен план-график за изпълнението на поръчката; | 100 |
| В представената методология са налице всички от следните обстоятелства:   * Идентифицирани са рисковете за изпълнение на поръчката, като същите не са обосновани, но са предложени начини за тяхното преодоляване; * Представен е подходът за изпълнение на поръчката; * Описани са дейностите, които ще бъдат извършени във връзка с изпълнението на поръчката; * Описани са резултатите от изпълнението на поръчката;   Представен е индикативен план-график за изпълнението на поръчката; | 50 |
| В представената методология са налице всички от следните обстоятелства:   * Представен е подходът за изпълнение на поръчката; * Описани са дейностите, които ще бъдат извършени във връзка с изпълнението на поръчката; * Описани са резултатите от изпълнението на поръчката; | 10 |
| **Максимално възможни точки по показател**  **„Техническо предложение” – Тт.о.** | **100** |

Точките по втория показател на n- я участник се получават по следната формула:

**П2** **= Тт.о. х 0,55** , където:

* „0,55” е относителното тегло на показателя.

Комплексната оценка (**КО**) на всеки участник се получава като сума от оценките на офертата по трите показателя, изчислени по формулата:

**КО = П1 + П2**

Офертата получила най-висока комплексна оценка, се класира на първо място.